Gee my wysheid (6) - www.bybelkennis.co.za
by Coen Slabber · Published 04/08/2016 · Updated 17/06/2016
When ministers become social workers, preachers become motivational speakers, and evangelism becomes marketing, the result is a gimcrack gospel that is tawdy, tacky and cheap – Leonard Sweet
As jy kan glo
" As U iets kan doen", sê jy," antwoord Jesus. "Vir die een wat glo, kan alles." (Markus 9:23)
in die vorige vers vertel die vader vir Jesus van sy seun wat stom was. Daar was 'n bose gees in die seun wat hom in die vuur en in water gegooi het. Hy smeek by Jesus: As U tog miskien iets daaraan kan doen, kry ons jammer en help ons. Jesus se antwoord op hierdie versoek, verwys na die swakheid van die vader se geloof. Jesus laat die man sy eie geloof bevraagteken. Enige teleurstelling moet aan die vader se gebrek aan geloof toegeskryf word. Maar Jesus moedig hom aan: Vir die een wat glo, is alles moontlik.
In ons verhouding met Christus word baie klem op ons geloof geplaas. Daar is ook talryke beloftes vir diegene wat wat glo. Kan jy glo? Kan jy dit waag om te glo? As jy kan glo, is dit moontlik dat jou harde hart versag word en jou geestelike siekte genees word. Swak soos jy is, kan jy dan tot die einde volhard.
Die vader roep uit: Ek glo … Help my in my ongeloof. My seun se genesing sal nie die gevolg van my ongeloof wees nie. Hy voeg 'n gebed vir genade by wat hom in staat sal stel om meer op Christus te vertrou om te verlos. Diegene wat kla van ongeloof moet opkyk na Jesus Christus vir genade om hulle te help om te glo. Sy genade sal voldoende vir hulle wees.
Vra Jesus Christus om jou met jou gebrek aan geloof te help, want sy krag word in ons swakheid volmaak.